(1903) Twelcke , alsoet sonder voergaende diepinge der voorscreven canalen ende sonder bepalinge ende juckinge der canten derselver canalen nyet geschieden can , overmidts dat omme der ondiepte dickmaels geladen schepen , jae schuyten , daerinne nyet vloeten moegen ; 35 .Soe es by diversche burgeren hiertoe int perticulier versoucke gedaen geweest aen den voerscreven regierders ; immers hebben veel burgers tsamen by requeste versocht binnen twee jaeren herwaerts raedt ende hulpe , opdat een van den burchwallen ofte canalen , overmidts haere ondiepte oeck zeer vuyl in de somer stinckende , soude moegen gediept werden , ten eynde men die met geladen schepen ende schuyten souden moegen gebruycken , ende zy alsoe alderleye coopmanschappe voer haere kaeyen , op heuren solderen ende in haere kelderen mette minste costen soude moegen doen brenghen , ende gelijckelick mede van de vuyle stanck verlost mochten werden .36 .